Mildred Pierce (cinta)

:*Iste articlo ye sobre una cinta estausunidense de cine negro de 1945; ta atros usos, se veiga *'Mildred Pierce***.

***Mildred Pierce*** (títol orichinal, estrenada en [[Aragón]] con o títol d***'Alma en suplicio**'') ye una [[cinta]] de [[cine estausunidense]] de [[cine negro]] estrenada l'anyo [[1945]] dirichida por [[Michael Curtiz]] seguntes un [[guión adaptau]] por [[Ranald MacDougall]] (basau en a [[novela]] ''[[Mildred Pierce (novela)|Mildred Pierce]]'' que heba publicau [[James M. Cain]] l'anyo [[1941]]), con una [[dirección de fotografía]] d'[[Ernest Haller]], una [[banda sonora orichinal]] de [[Max Steiner]], una [[producción cinematografica]] de [[Jerry Wald]] ta la [[productora cinematografica]] ''[[Warner Bros.]]'' y un [[elenco]] formau por [[Joan Crawford]], [[Jack Carson]], [[Zachary Scott]], [[Eve Arden]], [[Ann Blyth]], [[Bruce Bennett]], [[Lee Patrick]], [[Moroni Olsen]], [[Veda Ann Borg]], [[Jo Ann Marlowe]], [[Butterfly McQueen]], [[John Compton]], [[Charles Trowbridge]] y [[Garry Owen]], entre d'atros [[actor]]s.

A cinta prencipia con l'[[asasinato]] de ''Monte Beragon'', lo segundo mariu de ''Mildred Pierce'', asesinato d'o que la [[policía]] culpa a ''Bert Pierce'', lo primer mariu. ''Mildred'' diz que ye imposible y prencipia a explicar en "''[[flashback]]''" la historia d'a suya vida dende que decidió esvurciar-se de ''Bert'', un [[esvurcio]] provocau por a forma en que ''Mildred'' ye criando a las dos fillas d'o matrimonio, ''Veda'' de 16 anyos y que gola por destacar en a vida social y ''Kay'', de 10 anyos, machifembra. Malas que se desepara de ''Bert'', l'antigo socio d'iste, ''Wally Fay'', setia a ''Mildred'' encara que ista no li fa cara. ''Mildred'' se veye obligada a treballar, amagando-le a sus fillas a on treballa, que ye en un [[restaurant]]. Cuan ''Veda'' tiene noticia d'ixo, s'avergüenya, dica que ''Mildred'' consigue ubrir o suyo propio restaurant, encara que nomás ye la propietaria d'a tercera parte, estando los atros copropietarios ''Monte Beragon'' y ''Wally Fay''. Lo local ye un exito, pero bien luego ''Veda'' prencipia a coquetiar con ''Monte'' a la vegada que despende los diners y demana ampres d'amagau a las cambreras d'o restaurant. Ixo fa que ''Monte'' y ''Mildred'' tiengan una discusión a on ''Monte'', que dica l'inte pareixeba admirar a ''Mildred'', amuestra que li fa disprecio en treballar. Bien luego ''Mildred'' descubre que ''Veda'' s'ha casau d'amagau con un choven a qui en realidat no quiere y que amás a suya familia no sabe que s'han casau y ye en contra de raso d'a voda. En as negociacions ta l'[[esvurcio]], ''Veda'' diz que ye enfardada (encara que ye mentira) ta conseguir diners d'a familia d'o suyo mariu, decindo-le dimpués a ''Mildred'' que tamién li fa disprecio por treballar, rematando la discusión con ''Mildred'' crebando lo [[cheque]] que ha recibiu la suya filla y aventando-la de casa. Tiempo dismpués, gracias a ''Bert'' descubre que su filla treballa como [[cantaire]] en un [[bar]] y decide casar-se con ''Monte'' ta dar-le a su filla una vida de luxo. encara que ''Monte'' desiche la tercera part d'o patrimonio de ''Mildred''. Finalment, ''Monte'' vende a ''Bert'' la suya parte, a la vegada que ye forzando entre él y ''Veda'' a que ''Mildred'' acumule deutas dica lo punto que ''Bert'' decide intervenir o negocio ta que no s'esblodregue tot. ''Mildred'' descubre que en realidat ''Monte'' tien una relación con ''Veda'', encara que ista descubre que tamién la disprecia a ella y mai no ha teniu l'obchectivo de casar-se, como ella pensaba.

A cinta s'ambienta en [[California]] en o suyo momento actual ([[1945]]) y las suyas escenas se filmoron en [[Glendale (California)|Glendale]], [[Los Angeles]] y [[Malibu]] en [[California]], amás d'en os ''[[Warner Brothers Burbank Studios]]'' en [[Burbank]], tamién en California.

Ye una cinta qu ha recibiu bels premios y nominacions, en destacando un [[Premio Oscar]] ([[Premio Oscar a la Millor Actriz|Millor Actriz]]) y cinco nominacions ([[Premio Oscar a la Millor Cinta|Millor Cinta]], [[Premio Oscar a lo Millor Guión Adaptau|Millor Guión Adaptau]], [[Premio Oscar a la Millor Fotografía|Millor Fotografía]] en Blanco y Negro y dos a la [[Premio Oscar a la Millor Actriz Segundaria|Millor Actriz Segundaria]]) en a suya [[18ena edición d'os Premios Oscar|18<sup>ena</sup> edición]].

== Elenco ==


== Se veiga tamién ==
* [[Cine en 1945]].
* [[Cintas de 1945]].

== Referencias ==


== Vinclos externos ==
*  [https://www.imdb.com/title/tt0037913/ ''Mildred Pierce''] en [[Internet Movie Database]].
*  [https://www.allmovie.com/movie/v32653 ''Mildred Pierce''] en [[AllMovie]].
*  [https://catalog.afi.com/Catalog/moviedetails/24502 ''Mildred Pierce''] en l**American Film Institute Catalog* de l*'American Film Institute*.
*  [https://www.tcm.com/tcmdb/title/321/enwp *Mildred Pierce''] en TCM Movie.